SCN พุ่งกระฉูด 20% หลังร่วงหนักก่อนหน้าเหตุศาลฯสั่งระงับ “เมล์ NGV” 489 คัน
SCN พุ่งกระฉูด 20% หลังร่วงหนักก่อนหน้าเหตุศาลฯสั่งระงับ "เมล์ NGV" 489 คัน โดยปิดตลาดเช้าอยู่ที่ระดับ 4.10 บาท เพิ่มขึ้น 0.68 บาท หรือ 19.88% สูงสุดที่ระดับ 4.14 บาท ต่ำสุดที่ระดับ 3.40 บาท ด้วยมูลค่าการซื้อขาย 32.47 ล้านบาท
18 เม.ย. 2561

ผู้สื่อข่าวรายงานว่า ราคาหุ้น บริษัท สแกน อินเตอร์ จำกัด (มหาชน) หรือ SCN ปิดตลาดเช้าอยู่ที่ระดับ 4.10 บาท เพิ่มขึ้น 0.68 บาท หรือ 19.88% สูงสุดที่ระดับ 4.14 บาท ต่ำสุดที่ระดับ 3.40 บาท ด้วยมูลค่าการซื้อขาย 32.47 ล้านบาท

โดยราคาหุ้น SCN ปรับตัวขึ้นแรงในวันนี้ หลังจากในช่วงก่อนหน้านี้ปรับตัวลดลงอย่างต่อเนื่องติดต่อกันกว่า 9 วัน จากความกังวลหลังศาลมีคำสั่งระงับโครงการจัดซื้อรถเมล์เอ็นจีวี 489 คัน ซึ่งอาจจะส่งผลกระทบต่อรายได้ของบริษัท ตามการรายงานข่าวก่อนหน้านี้ : CHO-SCN กอดคอดิ่งเหว! วิตกศาลฯ สั่งระงับเมล์ NGV ก่อนพิพากษาคดีมติประมูลเก๊